
Je li ***[hadis](https://pitajucene.com/search/Hadis/questions/ "Pretraži pitanja o hadisima")*** da je ulje čurokot ljekovito toliko da liječi sve bolesti osim smrti sahih?i ima li još koji hadis koji govori o ulju crni kim? Allah vas nagradio. Odgovor: Bismillah. El-hamdu lillahi Rabbil-‘alemin.


* 
* 
* 
* 
* 
* 
* 

 
Curokotovo ulje

Wes-salatu ves-selamu ‘ala nebijjina Muhammed ve ‘ala alihi ve sahbihi edžme’in.


***[Hadis](https://pitajucene.com/search/Hadis/questions/ "Pretraži pitanja o hadisima")*** u kojem se spominje da je čurukot lijek za sve izuzev smrti vjerodostojan je hadis bez imalo sumnje. Ovaj hadis prenosi se od Aiše, Ebu Hurejre, Abdullaha b. Omera, Ebu Burejde i Usame b. Šerika, radijallahu anhum.Tako se prenosi od Aiše, radijallahu anha, da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: „Uistinu je ova el-habbetu es-sevda (čurukot, nigella sativa) lijek za svaku bolest, izuzev smrti!“ Hadis je zabilježio imam Buharija u svome Sahihu, u Knjizi o medicini, u poglavlju o čurukotu, pod brojem hadisa 5687.


Što se tiče hadisa kojeg prenosi Ebu Hurejre, radijallahu anh, on ima više verzija:„U čurukotu je lijek za svaku bolest izuzev bolesti.“Ovu verziju hadisa zabilježio je imam Buharija u svome Sahihu, u Knjizi o medicini, u poglavlju o čurukotu, pod brojem hadisa 5688, i imam Muslim pod brojem 88/2215/5766.„Nema nijedne bolesti a da u čurukotu nema lijeka za nju, izuzev smrti.“Ovu verziju hadisa zabilježio je imam Muslim u svome Sahihu, u Knjizi o selamu, u poglavlju o liječenu čurukotom, pod brojem 89/2215/5768. „Na vama je da koristite ovaj čurukot, jer se u njemu nalazi lijek za svaku bolest, izuzev smrti.“ Ovu verziju hadisa zabilježio je imam Tirmizi u svome Sunenu, u Knjizi o poglavljima medicine, u poglavlju o onome što je došlo o čurukotu, pod brojem 2113. Šejh Albani ga je ocijenio vjerodostojnim u Sahihu Sunena Tirmizije.


Istu ovu verziju hadisa ali od Abdullaha b.Omera, radijallahu anhuma, zabilježio je Ibnu Madže u svome Sunenu i šejh Albani ga je ocijenio vjerodostojnim u Sahihu Sunena Ibnu Madže pod brojem 2779. Također, ovu verziju prenosi i Ebu Burejde, radijallahu anh, a bilježi je Ahmed u svome Musnedu (5/354) i šejh Albani u Zbirci vjerodostojnih hadisa (4/530/1905) za lanac prenosilaca je rekao da je džejjid po uvjetima imama Muslima.A od Usame b. Šerika, radijallahu anh, se prenosi da je Allahov Poslanik, sallallahu alejhi ve sellem, rekao: „U čurukotu je lijek od svake bolesti, izuzev smrti. “Ovaj hadis zabilježio je Taberani u Mu’džemu Kebiru pod brojem 491 a šejh Albani lanac prenosilaca je ocijenio vjerodostojnim u Zbirci vjerodostojnih hadisa (4/432/1819).


Pored ovog hadisa Allahovog Poslanika, sallallahu alejhi ve sellem, o čurukotu –koliko mi je poznato i do čega sam došao nakon dugog istraživanja – nema više vjerodostojnih hadisa koji govore o čurukotu, a Uzvišeni Allah najbolje zna.We billahi et-tewfik, we sallallahu ‘ala nebijjina Muhammed we ‘ala alihi we sahbihi we sellem.


Na pitanje odgovorio: prof.***[Hajrudin Tahir Ahmetović](https://pitajucene.com/search/Hajrudin+Tahir+Ahmetovi%C4%87/answers/ "Pretraži odgovore od prof. Hajrudin Tahir Ahmetović")***  

Preuzeto sa stranice: <http://www.n-um.com>


